འགག་སྒོ་འདིའི་མིང་གཞན་ལ་ཞའོ་ཧྥང་ཕན་ཟེར་ཞིང་།ཧན་རྒྱལ་རབས་ནུབ་མའི་གོང་མ་ཧན་ཝུའུ་ཏེའི་སྐབས་སུ་བཞེངས་པ་དང་།སྐབས་དེའི་ཏུའུ་ཝེ་ཡི་སྲིད་འཛིན་ལས་ཁུངས་ཀྱི་སྡོད་གནས་ཀྱང་རེད།ད་དུང་སྐབས་དེའི་ཏུན་ཧོང་ཅིན་གྱི་མངའ་འོག་ཏུ་གཏོགས་ཤིང་།དར་གོས་ཚོང་ལམ་གྱི་བྱང་ལམ་གྱི་འགག་སྒོ་གལ་ཆེན་ཞིག་ཀྱང་རེད།མཁར་རྫོང་གི་རྒྱ་ཁྱོན་ལ་རྨིད་གྲུ་བཞི་མ་༦༣༣ཡོད་པ་དང་།མཐོ་ཚད་ལ་རྨིད་༡༠ཡོད་འདུགཤར་ཕྱོགས་ཀྱི་སྤྱི་ལེ་ཉི་ཤུའི་མཚམས་ན་ཧི་ཚང་མཁར་ཞེས་པ་དེ་ཡོད་ཅིང་།དེ་ནི་དར་གོས་ཚོང་ལམ་སྟེང་གི་འབྲུ་མཛོད་ཧ་ཅང་གལ་ཆེན་ཞིག་ཡིན་པར་བཤད།གཡུས་མོན་འགག་སྒོ་དང་ཐག་མི་རིང་བའི་ནུབ་བྱང་མཚམས་ན་སྔོ་དྭངས་དྭངས་ཀྱི་མཚེའུ་ཞིག་ཡོད་ལ།དེ་ནི་འགག་སྒོ་འདི་ཡིན་གཅིག་མིན་གཅིག་ས་འདིར་ཆགས་དགོས་པའི་རྒྱུ་རྐྱེན་གཙོ་བོ་དེ་རེད།